ફિલ્મની હાઈલાઈટ એ હતી કે લગ્નના બે દાયકા બાદ શશિને જ્યારે ખબર પડે છે કે લગ્ન પહેલાં એની પત્ની રાખી અસલમાં અમિતાભના પ્રેમમાં હતી ત્યારે શશિના દિલમાં થોડી પળો પૂરતી સહેજ કડવાશ જન્મે છે અને પછી તરત શશિ પોતાની જાતને સંભાળી લઈને પોતાને જ ઠપકો આપે છે કે જે સ્ત્રીએ બે દાયકા સુધી એની જિંદગી લીલીછમ્મ બનાવી, જેણે એને એક મસ્ત દીકરો આપ્યો, એ સ્ત્રીને ભૂતકાળમાં અન્ય પુરુષ પ્રત્યે આકર્ષણ થયું હોય તો એનું આજે શું છે?